google/wiki40b huggingface dataset:
ठग्स ऑफ हिंदोस्तान

कहानी

यह फिल्म 1795 में एक ऐतिहासिक काल्पनिक कहानी को बताती है, जब भारतीय उपमहाद्वीप को हिंदुस्तान के नाम से जाना जाता था, जहां भारतीय बैंडिट्स को थग्स (हिंदुस्तान शब्द "ठग" से) के नाम से जाना जाता था, जिसने भारत के बड़े हिस्सों में ब्रिटिश ईस्ट इण्डिया कम्पनी का विस्तार करने के लिए गंभीर चुनौती उत्पन्न की ।  यह फिल्म खुदाबक्ष आज़ाद (अमिताभ बच्चन) की अगुवाई में ठगों के एक बैंड का अनुसरण करती है, जो भारत में कंपनी राज के लिए गंभीर खतरा पैदा करते हैं क्योंकि वह देश को अंग्रेजों से मुक्त करने की इच्छा रखते हैं।  जॉन क्लाइव (लॉयड ओवेन), एक ब्रिटिश कमांडर, अवध से थोड़ी देर के ठग फिरंगी मल्लाह (आमिर खान) को भेजता है, जिससे घुसपैठ और खतरे का सामना करना पड़ता है। फिल्म की कहानी फिलिप मीडोज टेलर के 1839 उपन्यास कन्फेशंस ऑफ ए थग पर आधारित है।
दिव्या अजित कुमार

कप्तान दिव्या अजित कुमार भारतीय सेना ऐऐडी की एक अधिकारी हैं। वह ओटीए चेन्नई से से पास हुई थी। भारतीय सेना के इतिहास में पहली बार एक महिला कैडेट को "तलवार का सम्मान (स्वोर्ड ऑफ़ हॉनर)" से नवाजा गया हैं। गणतंत्र दिवस २०१५  की परेड के दौरान उन्होंने १५४ महिला अधिकारियों और कैडेटों की सभी महिला टीमों का नेतृत्व किया था।
सर मैभी ncc ka diploma lena chahta hun

प्रारंभिक जीवन और शिक्षा

कप्तान दिव्या अजित कुमार का जन्म चेन्नई के एक तमिल परिवार में हुआ था। वह अपने घर में अपनी पीढ़ी की पहली सेना अधिकारी हैं। उनकी स्कूली शिक्षा चेन्नई में पूरी हुई थी और स्टेल्ला मारिस कॉलेज, चेन्नई से अपनी आगे की शिक्षा पूरी की। वह एनसीसी (राष्ट्रीय कैडेट कोर) में शामिल हो गयी, जिसने उन्हें भारतीय सेना में शामिल होने के लिए प्रेरित किया। राजपथ पर एनसीसी महिलाओं की टीम में भाग लिया। बाद में वह ओटीए (ऑफिसर ट्रेनिंग अकादमी) चेन्नई में शामिल हो गयी। दिव्या अजित कुमार को प्रतिष्ठित 'तलवार का सम्मान' पुरस्कार मिला और वह यह पुरस्कार प्राप्त करने वाली भारतीय सेना के इतिहास में पहली महिला बनीं, जिसे सर्वश्रेष्ठ कैडेट के लिए सम्मानित किया गया, जहां उन्होंने ६३ महिलाओं सहित कुल २४४ कैडेटों को पीछे छोड़ा। 
दिव्या एक भरतनाटयम नृतक भी हैं और सह ही में वह बास्केट बाल और डिसकस थ्रो भी खेलती हैं।

सेना करियर

कप्तान दिव्या अजित कुमार को सितंबर, २०१० में सेना के वायु रक्षा कोर में नियुक्त किया गया था। गणतंत्र दिवस (२६ जनवरी २०१६) पर पहली बार अखिल भारतीय महिला कप्तान दिव्या अजित कुमार ने नेतृत्व किया। उन्होंने १५४ महिला अधिकारियों और कैडेटों के एक दल का नेत्रत्व किया, जहा अमरीकी राष्टपति "बराक ओबामा" भी उपस्तिथ थे। वह अब ऑफिसर ट्रेनिंग अकादमी, चेन्नई में पद्धति हैं।
राष्ट्रीय राजमार्ग १०७ए (भारत)

मार्ग

दक्षिण में चमोली से आरम्भ। फिर गोपेश्वर और उखीमठ से होते हुए बारामवारी तक, जहाँ यह राष्ट्रीय राजमार्ग १०७ से जंक्शन करता है।
जशोधरा बागची

प्रारम्भिक जीवन

जसोधरा बागची का जन्म 1937 में कोलकाता में हुआ था और उन्होंने कोलकाता के प्रेसीडेंसी कॉलेज से शिक्षा प्राप्त की जो उस समय कलकत्ता विश्वविद्यालय, समरविले कॉलेज, ऑक्सफोर्ड और न्यू हॉल, कैम्ब्रिज से संबद्ध थी। 
1964 में लेडी ब्रेबॉर्न कॉलेज, कलकत्ता में अंग्रेजी पढ़ाने के बाद जसोदर बागची जादवपुर विश्वविद्यालय में शामिल हो गई। उनकी शादी अर्थशास्त्री अमिय कुमार बागची से हुई थी।

बाद का जीवन

1988 में वह जादवपुर विश्वविद्यालय में स्कूल ऑफ वूमेन स्टडीज की संस्थापक-निदेशक बनीं, जिसमें उन्होंने 1997 में अपनी सेवानिवृत्ति तक केंद्र की गतिविधियों का नेतृत्व किया। एसडब्ल्यूएस को महिलाओं के मुद्दों के साथ जुड़ने के लिए एक मूल्यवान मंच के रूप में मान्यता मिली। यहां तक कि इसमें इंजीनियरिंग और विज्ञान संकायों की भागीदारी भी देखी गई, जिन्हें आमतौर पर पुरुषों के वर्चस्व के रूप में देखा जाता है। वह कोलकाता में नारीवादी संगठन सचेतना के संस्थापक सदस्यों में से एक हैं। बागची का अंग्रेजी विभाग, जादवपुर विश्वविद्यालय के साथ एक लंबा, फलदायी और सौहार्दपूर्ण संबंध रहा, वे वहां से साठ वर्ष की उम्र में सेवानिवृत्त हुई।
उनके शोध के क्षेत्रों में महिलाओं के अध्ययन, महिलाओं के लेखन, 19वीं शताब्दी के अंग्रेजी और बंगाली साहित्य, बंगाल में सकारात्मकता का स्वागत, मातृत्व और भारत का विभाजन शामिल हैं। 
बागची ने 2014 के जादवपुर विश्वविद्यालय विरोध प्रदर्शन "होक कोलोरोब आंदोलन" के लिए अपना समर्थन दिया, जिसने जादवपुर विश्वविद्यालय परिसर में एक महिला छात्र से छेड़छाड़ की निष्पक्ष और तत्काल जांच की मांग की। 
2014 में, कोलकाता पुस्तक मेले के आयोजकों ने अपनी वामपंथी राजनीतिक संबद्धता के कारण महिलाओं और मानव अधिकारों के पलायन पर उनकी पुस्तक के विमोचन खारिज कर दिया था। 
यहां तक कि अपनी सेवानिवृत्ति के बाद, उन्होंने भारत में कई सम्मेलनों में भाग लिया और जादवपुर विश्वविद्यालय में अंग्रेजी विभाग के संपर्क में रही।  
9 जनवरी 2015 की सुबह 77 वर्ष की आयु में बागची की मृत्यु हो गई।
हरिदेव जोशी

व्यक्तिगत जीवन

हरिदेव जोशी (17 दिसम्बर 1921 - 1995) एक भारतीय राजनीतिज्ञ और स्वतंत्रता सेनानी थे। उनका जन्म खांदू नामक गाँव में हुआ जो बांसवाड़ा के पास है। उनका निधन 28 मार्च 1995 को मुंबई में हुआ। वे भारत के राजस्थान राज्य से भारतीय राष्ट्रीय कांग्रेस पार्टी के नेता थे।

राजनीतिक जीवन

भारत की स्वतंत्रता के बाद 1952 में उनका प्रवेश राजनीति में हुआ, तब से वे 10 बार राज्य विधानसभा का चुनाव लड़े और हर बार विजयी रहे। सबसे पहले 1952 में उन्होंने डूंगरपुर से चुनाव जीतने की शुरुआत की, इसके बाद 1957 में घाटोल से और बाक़ी 8 बार बांसवाड़ा से निर्वाचित हुए थे। 
वे पहली बार 11 अक्टूबर 1973 से 29 अप्रैल 1977 तक राजस्थान के मुख्यमंत्री रहे, दूसरी बार 10 मार्च 1985 से 20 जनवरी 1988 तक और अंत में 4 दिसम्बर 1989 से 4 मार्च 1990 तक मुख्यमंत्री के रूप में अपनी सेवाएँ दी हैं। वे असम, मेघालय और पश्चिम बंगाल के राज्यपाल भी रहे।
श्रीमती

श्रीमती पत्नी या ब्याहता नारी को कहते हैं।

मूल

श्री का अर्थ होता है लक्ष्मी व मती का अर्थ होता है स्त्री या स्त्री का लक्ष्मी के रूप में होना
अतः श्रीमती का अर्थ होता है एक लक्ष्मी जो सरस्वती के रूप में व्यक्ति के साथ में विद्यमान रहती है
डर्बी

डर्बी (अंग्रेज़ी: Derby) इंग्लैंड का एक शहर है। यह डर्बीशायर की राजधानी है।
दरिद्रता चक्र

आर्थिक चिन्तन में दरिद्रता चक्र (cycle of poverty) उस स्थिति को कहते हैं जिसमें एक बार गरीबी (दरिद्रता) की स्थिति आने के बाद वह सदा के लिये बनी रहे, यदि कोई बाहरी हस्तक्षेप न किया जाय।

व्याख्या

कोई व्यक्ति या कोई क्षेत्र जब कभी गरीबी से पीड़ित हो जाता है तो उसकी इस स्थिति के कारण उसे (दूसरों की तुलना में) कुछ हानियाँ झेलनी पड़तीं है; इन हानियों के कारण वे गरीबी की दशा से बाहर नहींं निकल पाते। गरीब देशों की इस स्थिति को विकास जाल (development trap) कहा जाता है।
दरिद्रता चक्र एक प्रकार का दुष्चक्र है जिसमें धनात्मक फीडबैक काम करता है। उदाहरण के लिये, जो गरीब है उसके अशिक्षित रहने की अधिक सम्भावना है; फिर जो अशिक्षित है उसको अच्छी जीविका (रोजगार) नहीं मिल सकता - अत: गरीबी बनी रहेगी।
इलेक्ट्रॉनिकी आपके लिए

इलेक्ट्रॉनिकी आपके लिए. हिन्दी की एक विज्ञान पत्रिका है।
उत्तराखण्ड विद्यालयी शिक्षा परिषद्

बाहरी कड़ियाँ
रविन्द्र खत्री

व्यक्तिगत जीवन

रविन्द्र खत्री का जन्म १५ मई १९९२ को हरियाणा के झज्जर ज़िले के बॉडिया गाँव में हुआ था। इनके पिता एक किसान है।
कैडावरिन

परिचय

कैडावरिन (en: Cadaverine) पशु ऊतकों की अपघटन द्वारा उत्पादित दुर्गंधयुक्त डाईमीन (Diamine) यौगिक है। कैडावरिन एक ज़हरीला पदार्थ है, जिसका सूत्र NH2(CH2)5NH2 है। कैडावरिन को १,५-पैंटेनडाईमीन और पेंटामिथाइलीनडाईमीन (1,5-pentanediamine and pentamethylenediamine) भी कहा जाता है।

इतिहास

कैडावरिन १८८४ में बर्लिन के वैज्ञानिक लुडविग ब्रीगेर ने वर्णित किया था।

उत्पादन

कैडावरिन एमिनो एसिड लाइसिन की डीकार्बोक्षीलेशन का उत्पाद है। लाइसिन कों सोडियम बाइकार्बोनेट की एक छोटी राशि में मिलाकर गर्म करने पर आसानी से घर पर भी बनाया जा सकता है। उत्पादित गैस एक ग्लास कंटेनर जो बर्फ के पानी से घिरा हुआ है में जाना चाहिए। गर्म करने कि प्रक्रिया एक ग्लास कंटेनर में होनी चाहिए क्योंकि धातु प्रक्रिया को दूषित कर सकती है।
ऐसा जरूरी नहीं कि कैडावरिन मृत शरीर के अपघटन से ही उत्पादित हो, यह छोटी मात्र में जीवित व्यक्ति द्वारा भी उत्पादित किया जाता है। यह मूत्र की विशिष्ट बदबू के लिए आंशिक रूप से जिम्मेदार है।

नैदानिक ​​महत्व

कैडावरिन का ऊंचा स्तर लाइसिन चयापचय में दोष के साथ कुछ रोगियों के मूत्र में पाया गया है। आमतौर पर बैक्टीरियल vaginosis के साथ जुड़े गंध कों कैडावरिन से जोड़ा गया है।

विषाक्तता

कैडावरिन बड़ी मात्रा में विषाक्त है।
मुजफ्फरपुर प्रौद्योगिकी संस्थान

मुजफ्फरपुर प्रौद्योगिकी संस्थान (एमआईटी मुजफ्फरपुर / MIT, Muzaffarpur के नाम से अधिक लोकप्रिय) बिहार के मुजफ्फरपुर में स्थित सार्वजनिक, सह-शिक्षा वाला इंजीनियरी महाविद्यालय है। यह बिहार सरकार स्वारा पूर्णत: वित्तपोषित है। इसकी स्थापना सन् १९५४ में हुई थी और यह देश के उन गिने-चुने इंजीनियरी महाविद्यालयों में से है जिनकी स्थापना भारत की स्वतंत्रता के तुरन्त बाद हुई थी। इस महाविद्यालय में इंजीनियरी एवं फार्मेसी के स्नातक एवं परास्नातक स्तरीय पाठ्यक्रम चलाये जा रहे हैं। 
बिहार में केवल तीन ही मात्र ऐसे इंजीनियरिंग कॉलेज हैं, जहां पे कैम्पस सेलेक्शन से बङी बङी कम्पनियां छात्रों क़ो रोजगार दे रही है, इसमे ये संस्थान शामिल है
नन्ददास

नन्ददास की गणना वल्लभ सम्प्रदाय के प्रमुख भक्त कवियों में की जाती है।
प्रदक्षिणा

इष्टदेव की मूर्ति (या कहीं-कहीं देवायतन) के चारों ओर वृत्ताकार इस प्रकार घूमना जिसमें देव या मंदिर अपने दक्षिण भाग में रहे, प्रदक्षिणा कहलाता है। यह प्रदक्षिणा (नमस्कार के साथ) एक 'उपचार' (षोडश उपचारों में अन्यतम) माना जाता है, ऐसा बहुतों का मत है। प्रदक्षिणा के अंत में प्रणाम अवश्य करना चाहिये, बहुतों का मत है। किसी-किसी ग्रंथ में प्रदक्षिणा के विशेष नियम उपलब्ध होते है; विश्वासरतंत्र में कहा गया है कि हाथ में शंख लेकर देवता की प्रदक्षिणा करनी चाहिए। नमस्कार के साथ प्रदक्षिणा के विभिन्न रूप कहे गए हैं, जैसे, शिवप्रणाम में अर्धचंद्राकार प्रदक्षिणा कर नमस्कार करना चाहिए। देवविशेष के अनुसार प्रदक्षिणा की संख्या में भी भेद होते हैं। चंडी के लिये एक, सूर्य के लिये सात प्रदक्षिणाएँ विहित हैं। पदक्षिणा का यह नियम अधिक प्रचलित है कि गणेश के लिये एक बार, सूर्य के लिये दो बार, शिव के लिये तीन बार, विष्णु के लिये चार बार और अश्वत्थ वृक्ष के लिये सात बार प्रदक्षिणा करनी चाहिए।
यह प्रदक्षिणा पूजा का एक अंग है, अत: भक्तिभाव से ही इसका अनुष्ठान होना चाहिए।
उत्पाद कर

परिभाषा

देश के अनुसार उत्पाद कर की परिभाषा बदलती रहती है जैसे :
भारत में उत्पाद कर से आशय उस कर से है जो भारत में उत्पादित वस्तुओं पर लगाया जाता है।
यू के में उत्पाद कर कुछ विशेष प्रकार के नशीले पदार्थो पर ,पर्यावरण कर ,जुआ ,हवाला तम्बाकू आदि इस श्रेणी में आते हैं।इनमें से अधिकांश उत्पाद ना होकर सेवाएं हैं जिन पर ये कर लगाया जाता है।
ऑस्ट्रेलिया में उत्पाद कर तेल, तम्बाकू , मदिरा व वैकल्पिक ईंधनों पर लगाया जाता है।
फास्फोरस पेन्टासल्फड

फास्फोरस पेन्टासल्फड एक अकार्बनिक यौगिक है।
अक्रे प्रदेश

अक्रे (Acre) ब्राजील का एक प्रदेश है जो उत्तरी बोलिविया तथा दक्षिण-पूर्वी पेरू के बीच में पड़ता है। अक्रे की राजधानी रिओ ब्रांको है।
पहले यह बोलिविया के अधीन था तथा यहाँ पर लाखों वर्ग किमी क्षेत्र में रबर के वृक्षों का बाहुल्य था। बाद में ब्राजील सरकार ने इस पर आक्रमण किया और अनेक वर्षों तक दोनों देशों में झगड़ा चलता रहा। १८९९ ई. में अक्रे ने अपने को स्वतंत्र घोषित कर दिया। १९०३ ई. में ब्राजील ने बोलिविया को १,००,००,००० डालर की क्षतिपूर्ति देकर अक्रे को अपने में सम्मिलित कर लिया।
मापनी

मानचित्र में प्रदर्शित किन्ही दो बिन्दुओं के बीच की दूरी तथा उन बिन्दुओं के बीच की धरातल पर वास्तविक दूरी के मध्य के अनुपात को उस मानचित्र की मपनी कहतें हैं।
जॉर्ज गिलबर्ट स्वेल

जॉर्ज गिलबर्ट स्वेल भारत की लोकसभा के उपाध्यक्ष थे। वे शिलांग से लोकसभा के सांसद रह चुके हैं।
जुलाई 2009 के साइबर आक्रमण

जुलाई 2009 के साइबर आक्रमण दक्षिण कोरिया व संयुक्त राज्य अमेरिका के प्रमुख सरकारी, समाचार माध्यम तथा वित्तीय संजालस्थलों के विरुद्ध समायोजित साइबर हमलों की श्रेणी है। इसके अंतर्गत बड़ी संख्या में अपहृत कंप्यूटरों को (जिन्हें ज़ॉम्बी कंप्यूटर भी कहते हैं) या बॉटनेट को कुछ विशेष संजालस्थलों की ओर निर्दिष्ट कर दिया गया, जिससे वे अतिभारित (ओवरलोड) हो गये 
आक्रमणों का समय व लक्ष्य यह सुझाते हैं कि इनका उद्गम उत्तर कोरिया हो सकता है, यद्यपि ये संदेह अप्रामाणिक हैं।

पहली लहर

आक्रमणों की पहली लहर 4 जुलाई 2009 को (अमेरिका का स्वतंत्रता दिवस) चली, जिसमें संयुक्त राज्य व दक्षिण कोरिया दोनों को लक्ष्य किया गया। प्रभावित संजालस्थलों में व्हाइट हाउस व पेंटागन की वेबसाइटें भी थीं। एक जाँच से पता चला है कि 27 वेबसाइटें कंप्यूटरों पर रक्षित संचिकाओं के लिए आक्रान्त की गईं थीं।

दूसरी लहर

आक्रमणों की दूसरी लहर 7 जुलाई 2009 को हुई, जिसने दक्षिण कोरिया को प्रभावित किया। लक्ष्यभूत संजालस्थल थे- राष्ट्रपति का ब्लू हाउस, द. कोरिया का रक्षा मंत्रालय और राष्ट्रीय सभा

तीसरी लहर

आक्रमणों की तीसरी लहर 9 जुलाई को शुरू हुई, जिसमें द. कोरिया के कई संजालस्थल निशाना बने, जिनमें देश की राष्ट्रीय आसूचना सेवा, तथा इसके बृहत्तम बैंकों में से एक व एक बड़ी समाचार एजेंसी थे।

प्रभाव

ये हमले बड़े सार्वजनिक व निजी क्षेत्र के संजालस्थलों पर किए गये हैं, तथापि दक्षिण कोरिया के राष्ट्रपति कार्यालय का कहना है कि ये अव्यवस्था फैलाने के उद्देश्य से किए गये हैं, न कि आँकड़ों की हैकिंग के लिए। आकलन के अनुसार इस आक्रमण से 23 मैगाबिट प्रति सेकंड आँकड़े उत्पादित हुए। आशंका है कि अधःशायी (डाउन) हुई वेबसाइटों को हुई आर्थिक हानि बड़ी राशि में होगी।

दोषी

अभी (10-जुलाई-09) यह नहीं पता चला है कि इन हमलों के पीछे कौन रहा है, यद्यपि कुछ दक्षिण कोरियाई अधिकारियों व कई मीडिया संगठनों ने सुझाया है कि उत्तर कोरिया इनके पीछे हो सकता है। रिपोर्टें बताती हैं कि आक्रमण का प्रकार, सेवा-नकार आक्रमण (डिनायल ऑफ़ सर्विस अटैक), अधिक जटिल नहीं था। परंतु दीर्घवधि होने से इन्हें समन्वित व संगठित आक्रमण माना जा रहा है। दक्षिण कोरियाई राष्ट्रीय आसूचना एजेंसी के अनुसार आक्रमणकारियों ने 16 देशों में स्थित 86 आई पी पतों का प्रयोग किया, जिनमें शामिल देश थे, संयुक्त राज्य, ग्वाटेमाला, जापान तथा पीपुल्स रिपब्लिक ऑफ़ चाइना (चीन), परंतु उत्तर कोरिया इनमें नहीं था। 
यह भी अनुमान लगाया गया है कि पाँच साल पुराना मायडूम Mydoom कृमि (वॉर्म), किसी अजटिल हैकर के निर्देशन में, इन आक्रमणों के लिए जिम्मेदार था, न कि उत्तर कोरिया।
सैम बिलिंग्स

सैम विलियम बिलिंग्स (अंग्रेज़ी: Sam William Billings) (जन्म; १५ जून १९९१) एक इंग्लैंड क्रिकेट टीम के प्रोफेशनल क्रिकेट खिलाड़ी है। बिलिंग्स दायिने हाथ से बल्लेबाजी करते हैं जबकि ये इंग्लैंड क्रिकेट टीम के एक वैकल्पिक विकेट-कीपर भी है। इनका जन्म पेमबरी, केंट में हुआ था इसके बाद ये केंट काउंटी क्रिकेट क्लब के लिए खेलने लगे। बिलिंग्स इंग्लैंड क्रिकेट टीम में एक दिवसीय अंतरराष्ट्रीय तथा ट्वेन्टी-ट्वेन्टी में तो खेलते ही है जबकि टी२० के पाकिस्तान सुपर लीग 'इंडियन प्रीमियर लीग और ऑस्ट्रेलिया की विख्यात बिग बैश लीग में भी खेलते हैं।
ओहरुकुबान एइबीचु

ओहरुकुबान एइबीचु (अंग्रेज़ी: Oruchuban Ebichu, जापानी: おるちゅばんエビちゅ, एइबीचु सदन में मन लगाता है) एक जापानी माँगा शृंखला एंड एनीमेशन, लिखित द्वारा इटू रीसा(伊藤 理佐)।
एनरीक प्रात दा ला रीबा

प्रारंभिक जीवन

एनरीक प्रात दा ला रीबा ई सर्रा का जन्म 29 नवम्बर 1870 को कातालोन्या के कास्तेलतेर्सोल नाम के ग्रामीण कस्बे में हुआ था। इनका नाम स्पेनी नामकरण रिवाज के अनुसार है जिसमें 'प्रात दा ला रीबा' पैतृक पारिवारिक नाम है और 'सर्रा' मातृ पारिवारिक नाम है। इनका परिवार समृद्ध रूढ़िवादी कैथोलिक था। इन्होंने कानून की शिक्षा बार्सिलोना विश्वविद्यालय से प्राप्त की, जहाँ इन्होंने पढ़ाई 1893 में खत्म करी और इसके पश्चात डिग्री मैड्रिड केन्द्रीय विश्वविद्यालय से ली।

राजनितिक जीवन

प्रात दा ला रीबा पढ़ाई के समय से ही कैटलन राष्ट्रवाद के प्रति आकर्षित होने लगे थे। इनकी रुढ़िवादी विचारधारा थी, जिसमें इनके धर्म, परिवार और विशेष रूप से पिता का अधिक प्रभाव था। 1887 में ये कातालिनिस्त विद्यालय शिक्षा केंद्र (कैटलन: Centre Escolar Catalanista) से जुड़े। 1891 में ये कातालिनिस्त यूनियन (कैटलन: Unió Catalanista) के सचिव चुने गए। यूनियन में रहते हुए इन्होंने एक वर्ष पश्चात 1892 में मनरेज़ा माँग (कैटलन: Bases de Manresa) सभा के आयोजन में अहम भूमिका निभाई, जिसने कैटलन स्वायत्तता का ख़ाका तैयार किया था। 1899 में एक गुट की अगुवाई करते हुए ये यूनियन से अलग हो गए। यह गुट यूनियन से इसलिए अलग हुआ था क्योंकि इसके सदस्य चुनावों में हिस्सा और कैटलन राष्ट्रवादी केंद्र (कैटलन: Centre Nacional Català) का गठन चाहते थे। अगले दो वर्ष प्रात दा ला रीबा ने दक्षिणपंथी 'क्षेत्रवादी दल' (कैटलन: Lliga Regionalista) के गठन में बड़ी भूमिका अदा की। इस दल ने कातालोन्या के रुढ़िवादियो, ग्रामीण कैथोलिक परम्परावादियो और शहरी मध्य वर्ग के एक हिस्से (प्रमुख रूप से विनिर्माण क्षेत्र में लगे लोग) को एक राजनितिक मंच दिया।
1905 में प्रात दा ला रीबा बार्सिलोना प्रांतीय परिषद (कैटलन: Diputació Provincial de Barcelona) के लिए चुने गए। दो वर्ष पश्चात ये परिषद के अध्यक्ष बन गए और कातालोन्या की चार प्रांतीय परिषदों का विलय कर एक बड़ी इकाई मैनकोम्युनिटाट (कैटलन: Mancomunitat, हिन्दी: राष्ट्रमंडल) के निर्माण में जुट गए जिससे कातालोन्या को और अधिक प्रशासनिक स्वायत्तता प्राप्त हो सके। दिसम्बर 1913 में इनकी मांगो को काफ़ी हद तक स्पेनी संसद ने स्वीकृति प्रदान कर दी थी। इस स्वीकृति में यह प्रावधान रखा गया कि नई इकाई 'राष्ट्रमंडल' सभी परिषदों को मिला कर बनेगा और पूर्व में इनके द्वारा लिए जाने वाले पृथक निर्णयों को स्वयं लेने में सक्षम होगा। प्रात दा ला रीबा को 5 अप्रैल 1914 को कातालोन्या राष्ट्रमंडल के राष्ट्रपति चुने गए। 1 अगस्त 1917 को कास्तेलतेर्सोल में अपनी मृत्यु तक ये इस पद पर काबिज रहे।
प्रात दा ला रीबा ने ला नासियोनालितात कातालान (कैटलन: La nacionalitat catalana, हिन्दी: कैटलन राष्ट्रीयता) नाम की किताब व राजनीतिक घोषणापत्र की रचना की थी। मई 1906 में प्रकाशित हुई इस किताब में कातालोन्या में स्वशासन पर जोर दिया गया है।
प्रत्यम्ल

प्रत्यम्ल (= प्रति+अम्ल / antacid) वे पदार्थ हैं जो आमाशय की अम्लता को उदासीन (न्यूट्रलाइज) करने का काम करते हैं जिससे आमाशय की जलन, अपच आदि से छुटकारा मिलता है।
रमणकुट्टी नायर

रमणकुट्टी नायर को सन २००७ में भारत सरकार द्वारा कला के क्षेत्र में पद्म भूषण से सम्मानित किया गया था। ये केरल से हैं।
व्हीट स्पीन्डल स्ट्रीक मोजेक वाइरस

व्हीट स्पीन्डल स्ट्रीक मोजेक वाइरस एक विषाणु है।
पद्म नोर्बु रिन्पोछे

पद्म नोर्बु रिन्पोछे , पद्नोर रिन्पोछे या ड्रुब्वाङ पद्म नोर्बु रिन्पोछे (तिब्बती: པདྨ་ནོར་བུ་, Wylie: pad ma nor bu, 1932 - मार्च 27, 2009) ञिङमा पल्युल सांप्रदायिक मठ के ग्यारहवें सिंहासन-धारक और ञिङमा संप्रदाय के तीसरे परम प्रमुख गुरु हैं। उन्हें भारतीय बौद्ध धर्म के महापण्डित विमलमित्र के अवतार के रूप में भी माना जाता है। बौद्ध वज्रयान महासन्धि शिक्षण परंपरा का सुविज्ञ गुरु होने की कारण से तिब्बती बौद्ध की दुनिया में व्यापक रूप से प्रसिद्ध थे।

पल्युल संप्रदाय

पल्युल संप्रदाय तिब्बती बौद्ध धर्म के ञिङमा संप्रदाय शाखा के अंतर्गत। यह विशेष रूप से वज्रयान संप्रदाय गुप्त ज्ञान और विचारों के बारे सम्मेलन और महामुद्र की अभ्यास में प्रचलित है। इसी तरह, कग्युद सम्प्रदाय के विद्वान महासिद्ध ख्यास्ड्रुब कर्मछाग्मेद और पल्युल संप्रदाय के पहेला सिंहासन-धारक विद्याधर कुन्जाङ शेसरब का जीवनकाल से निधिअन्वेषक निर्माणकाया मिग्युर दोर्जे का गगंधर्मा शिक्षण अभ्यास परंपरा से भी गहरी रिश्ते रही है। इस संप्रदाय का परम गुरु और वर्तमान बारहवें सिंहासन धारक कर्म कुछेन रिन्पोछे है। तिब्बत (चीन), नेपाल, भारत, भूटान, ताइवान, मलेशिया, हांगकांग, सिंगापुर, अमेरिका, इंग्लैंड, जर्मनी, स्विट्जरलैंड और अधिक एशियाई और यूरोपीय देशों में इस संप्रदायका बौद्ध शैक्षिक संस्था और ध्यान केंद्र की शाखाएं हैं।

नाम्ड्रोल्लिङ

नाम्ड्रोल्लिङ और पूरा नाम (Tibetan: ཐེག་མཆོག་རྣམ་གྲོལ་བཤད་སྒྲུབ་དར་རྒྱས་གླིང་།, Wylie: theg-mchog-rnam-grol-bshad-sgrub-dar-rgyas-ling, Devanagari: थेग्छोग नाम्ड्रोल शद्ड्रुब दरग्यास लिङ) पद्म नोर्बु रिन्पोछे द्वारा सन १९६२ में स्थापित किया गया एक बौद्ध सांप्रदायिक शिक्षा केंद्र है जो विश्व में तिब्बती बौद्ध धर्म की अन्तर्गत ञिङमा सम्प्रदाय का सबसे बड़ा शिक्षा संस्था में से एक है। इस शैक्षिक केंद्र दक्षिण भारत, कर्नाटक, मैसूर जिले की बैलकुप्पे में स्थित है। यह हजारों बौद्ध छात्रों के लिए छात्रावास, शिक्षा केन्द्र, पुस्तकालय, स्कूल, अस्पताल, ध्यान केंद्र इत्यादिका सुविधाओं है।

प्रमुख शिष्य

पल्युल संप्रदाय के बारहवें सिंहासन धारक पांचवें कर्म कुछेन रिन्पोछे और, क्याबगोन फग्छोग रिन्पोछे, वर्त्तमान नाम्ड्रोल्लिङ मठ के प्रमुख ग्याङखङ रिन्पोछे, मुग्सङ कुछेन रिन्पोछे, खान्पो पद्म शेसरब, खान्पो नाम्ड्रोल छेरिङ, खान्पो छेवाङ ग्याम्छो इत्याति...
पर्यावरन सुरक्श

पर्यावरण संरक्षण पर्यावरण की रक्षा का एक व्यक्ति, संगठन या सरकारी स्तर पर, अभ्यास है, प्राकृतिक पर्यावरण और मानव (या) के लाभ के लिए। कारण जनसंख्या का दबाव और हमारी प्रौद्योगिकी बिओफिसिकल पर्यावरण के लिए अपमानित किया जा रहा है, कभी कभी स्थायी रूप से। इस मान्यता प्राप्त किया गया है और सरकारों गतिविधियों है कि पर्यावरण का क्षरण के कारण मजबूरी पर रखने लगेल्। पर्यावरण आंदोलन द्वारा 1960 के दशक के बाद से विभिन्न सक्रियता पर्यावरण के मुद्दों के बारे में जागरूकता पैदा कर दी है। वहाँ मानव गतिविधि और सुरक्षा उपायों के पर्यावरणीय प्रभाव की सीमा पर एक पूर्ण सहमति कभी कभी नहीं है कि आलोचना की। शैक्षणिक संस्थानों अब पर्यावरण अध्ययन, पर्यावरण प्रबंधन और पर्यावरण इंजीनियरिंग जैसे पाठ्यक्रमों की पेशकश है कि अध्ययन के इतिहास और पर्यावरण संरक्षण के तरीकों। पर्यावरण के संरक्षण के विभिन्न मानव गतिविधियों से की जरूरत है। बर्बाद, प्रदूषण, जैव विविधता की हानि, इनवेसिव प्रजाति के परिचय, आनुवांशिक रूप से परिष्कृत अवयव और toxics जारी पर्यावरण संरक्षण से संबंधित मुद्दों में से कुछ हैं।
सॉस

सॉस (sauce) एक पकवान है जो द्रव-अवस्था में या अर्ध-द्रव अवस्था में होती है तथा दूसरे भोजन के साथ या उसे सजाने के लिये प्रयोग की जाती है। सॉस प्राय: अकेले कभी भी नहीं ग्रहण की जाती है। सॉस के प्रयोग से किसी दूसरे व्यंजन का फ्लेवर, नमी बदली जाती है या इसके प्रयोग से भोजन देखने में सुन्दर/आकर्षक दिखने लगता है।
सॉस फ्रांसीसी भाषा का शब्द है जिसका अर्थ है - नमक मिलाया हुआ या नमकीन।
सोरघुम मोजेक वाइरस

सोरघुम मोजेक वाइरस एक पादप विषाणु है।
२९९७ ईसा पूर्व

२९९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राज्य विश्वविद्यालय

राज्यों की विधानसभा ऐक्ट पारित कर स्टेट यूनिवर्सिटी बनाती है। देश में कुल 251 स्टेट यूनिवर्सिटी हैं। इनमें से केवल 123 यूनिवर्सिटी को ही यूजीसी द्वारा बजट मिलता है। यूनिवर्सिटी ऑफ कोलकता, यूनिवर्सिटी ऑफ मद्रास और यूनिवर्सिटी ऑफ मुंबई देश की सबसे पुरानी राज्य विश्वविद्यालय हैं।
यूरोपीय लोग

यूरोपीय लोग या यूरोपीय नस्लीय समूह उन लोगो का समूह है जो मूलत: यूरोप के निवासी हैं। मानवशास्त्र (एंथ्रोपोलोजी) जिसमें दुनिया में रह रहे विभिन्न मानवों की नस्लों और उनके उदग्म व प्रवास का अध्धयन किया जाता है के अनुसार दुनिया में पाए जाने वे लोग जो या तो यूरोपीय देशों में पैदा हुए और प्रवासी हो गये या वो लोग जिनके माता-पिता या पूर्वज यूरोप से थे यूरोपीय नस्ल के कहे जाते हैं। जर्मन विनिबन्ध Minderheitenrechte in Europa जिसे पैन और पीफिल ने सन 2002 में लिखा, यूरोप में कुल ८७ विभिन्न प्रकार के लोग रहते हैं और इनमें से ३३ प्रकार की नस्लें कम से कम एक स्वतन्त्र देश में बहुतायत में पाई जाती हैं जबकि बाकी ५४ अल्पसंख्यक रह गयी हैं। यूरोप में कुल राष्ट्रीय अल्पसंख्यकों की संख्या यूरोप की कुल जनसंख्या ७७० मिलीयन की मात्र १४% यानि १ करोण ४ लाख है। 
यूरोप में आधुनिक मानव अफ्रीक से लगभग ४० हजार साल पहले आया था। ये प्रागैतिहासिक यूरोपीय मानव मुख्यत: काले रंग के व छोटे कद के थे। ये आज के यूरोपियों से बिल्कुल अलग दिकह्ते थे। फिर खानपान में बदलाव, शारीरिक बदलाव, कद काठी, शरीर का रंग के साथ यूरोप की वंशानुगत विशेष्ताएँ एकदम से लगभग ४५०० साल पहले बदल गयीं जब लंबे कद और हल्के रंगों वाले क्रमश: मध्य व पश्चिम एशियाई लोगों ने यूरोप में प्रवास किया। यूरोप के विभिन्न देशों के लोगों में कोई बहुत ज्यादा नस्लीय बदलाव नहीं पाया जाता है।<
२९४१ ईसा पूर्व

२९४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रंग जमाया

अरविंद कुमार द्वारा रचित बाल साहित्य की प्रसिद्ध कविताएँ।